สหรัฐอเมริกา
ประชากรศาสตร์ > ประชากร

| เชื้อชาติ/ชาติพันธุ์ (ประมาณของ ACS ปี 2015)> แบ่งตามเชื้อชาติ: |  |
| --- | --- |
ผิวขาว: 73.1%
ผิวดำ: 12.7%
เอเชีย: 5.4%
อเมริกันอินเดียนและชนพื้นเมืองอะแลสกา: 0.8%
ฮาวายพื้นเมืองและชาวเกาะแปซิฟิก: 0.2%
พหุเชื้อชาติ: 3.1%
เชื้อชาติอื่น: 4.8%
แบ่งตามชาติพันธุ์:: 
ฮิสแปนิก/ละติโน (ทุกเชื้อชาติ): 17.6%
มิใช่ฮิสแปนิก/ละติโน (ทุกเชื้อชาติ): 82.4%
สำนักงานสำมะโนสหรัฐประมาณจำนวนประชากรของประเทศเมื่อวันที่ 25 เมษายน 2016 ไว้ที่ 323,425,550 คน โดยเพิ่มขึ้น 1 คน (เพิ่มสุทธิ) ทุก 13 วินาที หรือประมาณ 6,646 คนต่อวัน ประชากรสหรัฐเพิ่มขึ้นเกือบสี่เท่าในคริสต์ศตวรรษที่ 20 จากประมาณ 76 ล้านคนในปี 1900 สหรัฐเป็นประเทศที่มีประชากรมากที่สุดอันดับสามของโลกรองจากประเทศจีนและอินเดีย สหรัฐเป็นประเทศอุตสาหกรรมหลักประเทศเดียวที่มีการทำนายการเพิ่มของประชากรขนาดใหญ่ ในคริสต์ทศวรรษ 1800 หญิงเฉลี่ยมีบุตร 7.04 คน เมื่อถึงคริสต์ทศวรรษ 1900 จำนวนดังกล่าวลดลงเหลือ 3.56 คน นับแต่ต้นคริสต์ทศวรรษ 1970 เป็นต้นมา อัตราการเกิดลดต่ำกว่าอัตราทดแทน 2.1 โดยอยู่ที่บุตร 1.86 คนต่อหญิง 1 คนในปี 2014 การเข้าเมืองที่เกิดต่างด้าวทำให้ประชากรสหรัฐยังเพิ่มขึ้นอย่างรวดเร็วโดยประชากรที่เกิดต่างด้าวเพิ่มขึ้นเป็นสองเท่าจากประมาณ 20 ล้านคนในปี 1990 เป็นกว่า 40 ล้านคนในปี 2010 โดยเป็นการเพิ่มของประชากรหนึ่งในสาม ประชากรที่เกิดต่างด้าวถึง 45 ล้านคนในปี 2015'
สหรัฐมีประชากรหลากหลายมาก โดยกลุ่มบรรพบุรุษ 37 กลุ่มมีสมาชิกกว่า 1 ล้านคน ชาวอเมริกันเชื้อสายเยอรมันเป็นกลุ่มชาติพันธุ์ใหญ่สุด (กว่า 50 ล้านคน) รองลงมาได้แก่ ชาวอเมริกันเชื้อสายไอร์แลนด์ (ประมาณ 37 ล้านคน), ชาวอเมริกันเชื้อสายเม็กซิโก (ประมาณ 31 ล้านคน) และชาวอเมริกันเชื้อสายอังกฤษ (ประมาณ 28 ล้านคน) ชาวอเมริกันผิวขาวเป็นกลุ่มเชื้อชาติใหญ่สุด ชาวอเมริกันผิวดำเป็นเชื้อชาติชนกลุ่มน้อยใหญ่สุดของประเทศ (หมายเหตุว่าในสำมะโนสหรัฐ อเมริกันฮิสแปนิกและละติโนนับเป็นกลุ่ม "ชาติพันธุ์" มิใช่กลุ่ม "เชื้อชาติ") และเป็นกลุ่มบรรพบุรุษใหญ่สุดอันดับสาม ชาวอเมริกันเชื้อสายเอเชียเป็นเชื้อชาติชนกลุ่มน้อยใหญ่สุดอันดับสอง โดยกลุ่มชาติพันธุ์ของชาวอเมริกันเชื้อสายเอเชียใหญ่สุดสามอันดับ ได้แก่ ชาวอเมริกันเชื้อสายจีน ชาวอเมริกันเชื้อสายฟิลิปปินส์ และชาวอเมริกันเชื้อสายอินเดีย
สหรัฐมีอัตราเกิด 13 คนต่อ 1,000 คน ซึ่งต่ำกว่าค่าเฉลี่ยของโลก 5 คน อัตราการเติบโตของประชากรเป็นบวก 0.7% สูงกว่าประเทศพัฒนาแล้วหลายประเทศ ในปีงบประมาณ 2012 ผู้เข้าเมืองกว่าหนึ่งล้านคน (ส่วนมากเข้าประเทศผ่านการรวมครอบครัว) ได้รับถิ่นที่อยู่ตามกฎหมาย ประเทศเม็กซิโกเป็นประเทศต้นทางของผู้อยู่อาศัยใหม่อันดับต้น ๆ ตั้งแต่รัฐบัญญัติการเข้าเมืองปี 1965 ประเทศจีน อินเดียและฟิลิปปินส์เป็นประเทศที่มีผู้เข้าเมืองสูงสุดสี่อันดับทุกปีมาตั้งแต่คริสต์ทศวรรษ 1990 ในปี 2012 ผู้อยู่อาศัยประมาณ 11.4 ล้านคนเป็นผู้เข้าเมืองไม่ชอบด้วยกฎหมาย ในปี 2015 47% ของผู้เข้าเมืองทั้งหมดเป็นฮิสแปนิก 26% เป็นชาวเอเชีย 18% เป็นคนขาว และ 8% เป็นคนดำ ร้อยละของผู้เข้าเมืองซึ่งเป็นชาวเอเชียเพิ่มขึ้นส่วนร้อยละของผู้เป็นฮิสแปนิกลดลง
ชนกลุ่มน้อย (ซึ่งกรมสำมะโนนิยามว่าหมายถึงทุกคนยกเว้นคนผิวขาวที่มิใช่ฮิสปแปนิกและมิใช่หลายเชื้อชาติ) ประกอบเป็น 37.2% ของประชากรในปี 2012 และกว่า 50% ของเด็กอายุน้อยกว่าหนึ่งปี และคาดว่าจะกลายเป็นฝ่ายข้างมากเมื่อถึงปี 2044
ตามการสำรวจซึ่งดำเนินการโดยสถาบันวิลเลียมส์ ชาวอเมริกันเก้าล้านคน หรือประมาณ 3.4% ของประชากรผู้ใหญ่ระบุตนเองว่าเป็นรักร่วมเพศ รักสองเพศหรือข้ามเพศ การสำรวจมติมหาชนปี 2016 ยังสรุปว่า 4.1% ของชาวอเมริกันผู้ใหญ่ระบุตนเป็นแอลจีบีที ร้อยละสูงสุดมาจากเขตโคลัมเบีย (10%) ส่วนรัฐที่ตัวเลขต่ำสุด คือ รัฐนอร์ทดาโกตาที่ 1.7% การสำรวจในปี 2013 ศูนย์สำหรับการควบคุมและป้องกันโรคพบว่า 96.6% ระบุตนว่าตรงเพศ ส่วน 1.6% ระบุว่าเป็นเกย์หรือเลสเบียน และ 0.7% ระบุว่าเป็นรักสองเพศ
ในปี 2010 ประชากรสหรัฐประมาณ 5.2 ล้านคนมีบรรพบุรุษเป็นอเมริกันอินเดียนหรือชนพื้นเมืองอลาสก้า (2.9 ล้านคนที่มีเฉพาะของบรรพบุรุษดังกล่าว) และ 1.2 ล้านคนที่มีบรรพบุรุษชนพื้นเมืองฮาวายหรือชาวเกาะแปซิฟิก (0.5 ล้านคนมีเฉพาะบรรพบุรุษดังกล่าว) สำมะโนนับกว่า 19 ล้านคนอยู่ใน "เชื้อชาติอื่น" ซึ่ง "ไม่สามารถระบุได้" ว่าอยู่ในหมวดเชื้อชาติอย่างเป็นทางการห้าหมวดในปี 2010 โดยมีกว่า 18.5% (97%) ของจำนวนนี้มีชาติพันธุ์ฮิสแปนิก
การเติบโตของประชากรฮิสแปนิกและละติโนอเมริกัน (คำดังกล่าวใช้แทนกันได้อย่างเป็นทางการ) เป็นแนวโน้มประชากรศาสตร์ที่สำคัญ สำนักงานสำมะโนระบุชาวอเมริกันเชื้อสายฮิสแปนิก 50.5 ล้านคน ว่ามี "ชาติพันธุ์" แยกต่างหาก 64% ของฮิสแปนิกอเมริกันมีเชื้อสายเม็กซิโก ระหว่างปี 2000 ถึง 2010 ประชากรฮิสแปนิกของประเทศเพิ่ม 43% ขณะที่ประชากรที่มิใช่ฮิสแปนิกเพิ่มเพียง 4.9% การเติบโตส่วนมากมาจากการเข้าเมือง ในปี 2007 12.7% ของประชากรสหรัฐเกิดต่างด้าว ขณะที่ 54% ในจำนวนนี้เกิดในละตินอเมริกา
ชาวอเมริกันประมาณ 82% อาศัยอยู่ในเขตเมือง (รวมชานเมือง) ในจำนวนนี้ประมาณกึ่งหนึ่งอาศัยอยู่ในนครที่มีประชากรกว่า 50,000 คน สหรัฐมีหลายกลุ่มนครที่เรียก เมกะรีจัน (megaregion) เมกะรีจันขนาดใหญ่สุดคือ อภิมหานครเกรตเลกส์ (Great Lakes Megalopolis) ตามด้วยอภิมหานครตะวันออกเฉียงเหนือและแคลิฟอร์เนียใต้ ในปี 2008 มีเทศบาล 273 เทศบาลที่มีประชากรกว่า 100,000 คน มีเก้านครที่มีผู้อยู่อาศัยกว่าหนึ่งล้านคน และสี่นครโลกที่มีประชากรกว่าสองล้านคน (นิวยอร์ก ลอสแอนเจลิส ชิคาโกและฮุสตัน) มี 52 พื้นที่มหานครที่มีประชากรกว่าหนึ่งล้านคน พื้นที่มหานครที่เติบโตเร็วที่สุด 47 จาก 50 พื้นที่อยู่ในภาคตะวันตกหรือภาคใต้ พื้นที่มหานครแซนเบอร์นาร์ดีโน แดลลัส ฮุสตัน แอตแลนตาและฟีนิกซ์ล้วนเติบโตกว่าหนึ่งล้านคนระหว่างปี 2000 ถึง 2008
| ศูนย์กลางประชากรอันดับต้น | ศูนย์กลางประชากรอันดับต้น | ศูนย์กลางประชากรอันดับต้น | ศูนย์กลางประชากรอันดับต้น | ศูนย์กลางประชากรอันดับต้น | ดู คุย แก้ |  |  |
| --- | --- | --- | --- | --- | --- | --- | --- |
| อันดับ | นครแกนกลาง | ประชากรในพื้นที่นครบาล | พื้นที่สถิตินครบาล | ภาค |   นครนิวยอร์ก   ลอสแองเจลิส   ชิคาโก   แดลลัส   |  |  |
| 1 | นครนิวยอร์ก | 20,182,305 | นครนิวยอร์ก-นูอาร์ก-เจอร์ซีย์, NY-NJ-PA MSA | ตะวันออกเฉียงเหนือ |   นครนิวยอร์ก   ลอสแองเจลิส   ชิคาโก   แดลลัส   |  |  |
| 2 | ลอสแองเจลิส | 13,340,068 | ลอสแองเจลิส–ลองบีช–แอนะไฮม์, CA MSA | ตะวันตก |   นครนิวยอร์ก   ลอสแองเจลิส   ชิคาโก   แดลลัส   |  |  |
| 3 | ชิคาโก | 9,551,031 | ชิคาโก–โจเลียต–เนเพอร์วิลล์, IL–IN–WI MSA | ตะวันตกกลาง |   นครนิวยอร์ก   ลอสแองเจลิส   ชิคาโก   แดลลัส   |  |  |
| 4 | แดลลัส–ฟอร์ตเวิร์ธ | 7,102,796 | แดลลัส–ฟอร์ตเวิร์ธ–อาร์ลิงตัน, TX MSA | ใต้ |   นครนิวยอร์ก   ลอสแองเจลิส   ชิคาโก   แดลลัส   |  |  |
| 5 | ฮิวสตัน | 6,656,947 | ฮิวสตัน–เดอะวูดแลนส์-ชูการ์แลนด์ MSA | ใต้ |   นครนิวยอร์ก   ลอสแองเจลิส   ชิคาโก   แดลลัส   |  |  |
| 6 | วอชิงตัน ดี.ซี. | 6,097,684 | วอชิงตัน ดี.ซี.–VA–MD–WV MSA | ตะวันออกเฉียงเหนือ |   นครนิวยอร์ก   ลอสแองเจลิส   ชิคาโก   แดลลัส   |  |  |
| 7 | ฟิลาเดลเฟีย | 6,069,875 | ฟิลาเดลเฟีย–แคมเดน–วิลมิงตัน, PA–NJ–DE–MD MSA | ตะวันออกเฉียงเหนือ |   นครนิวยอร์ก   ลอสแองเจลิส   ชิคาโก   แดลลัส   |  |  |
| 8 | ไมแอมี | 6,012,331 | ไมแอมี–ฟอร์ตลอเดอร์เดล–พอมพาโนบีช, FL MSA | ใต้ |   นครนิวยอร์ก   ลอสแองเจลิส   ชิคาโก   แดลลัส   |  |  |
| 9 | แอตแลนตา | 5,710,795 | แอตแลนตา–แซนดีสปริงส์–มารีเอตตา, GA MSA | ใต้ |   นครนิวยอร์ก   ลอสแองเจลิส   ชิคาโก   แดลลัส   |  |  |
| 10 | บอสตัน | 4,774,321 | บอสตัน–เคมบริดจ์–ควินซี, MA–NH MSA | ตะวันออกเฉียงเหนือ |   นครนิวยอร์ก   ลอสแองเจลิส   ชิคาโก   แดลลัส   |  |  |
| 11 | ซานฟรานซิสโก | 4,656,132 | ซานฟรานซิสโก–โอกแลนด์–ฟรีมอนต์, CA MSA | ตะวันตก |   นครนิวยอร์ก   ลอสแองเจลิส   ชิคาโก   แดลลัส   |  |  |
| 12 | ฟีนิกซ์ | 4,574,531 | ฟีนิกซ์–เมซา–เกลนเดล, AZ MSA | ตะวันตก |   นครนิวยอร์ก   ลอสแองเจลิส   ชิคาโก   แดลลัส   |  |  |
| 13 | ริเวอร์ไซด์–แซนเบอร์นาร์ดีโน | 4,489,159 | ริเวอร์ไซด์–แซนเบอร์นาร์ดีโน–ออนแทริโอ, CA MSA | ตะวันตก |   นครนิวยอร์ก   ลอสแองเจลิส   ชิคาโก   แดลลัส   |  |  |
| 14 | ดีทรอยต์ | 4,302,043 | ดีทรอยต์–วอร์เรน–ลีโวเนีย, MI MSA | ตะวันตกกลาง |   นครนิวยอร์ก   ลอสแองเจลิส   ชิคาโก   แดลลัส   |  |  |
| 15 | ซีแอตเทิล | 3,733,580 | ซีแอตเทิล–ทาโคมา–เบลวิว, WA MSA | ตะวันตก |   นครนิวยอร์ก   ลอสแองเจลิส   ชิคาโก   แดลลัส   |  |  |
| 16 | มินนีแอโพลิส–เซนต์พอล | 3,524,583 | มินนีแอโพลิส–เซนต์พอล–บลูมิงตัน, MN–WI MSA | ตะวันตกกลาง |   นครนิวยอร์ก   ลอสแองเจลิส   ชิคาโก   แดลลัส   |  |  |
| 17 | แซนดีเอโก | 3,299,521 | แซนดีเอโก–คาลส์แบด ช–แซนมาร์คัส, CA MSA | ตะวันตก |   นครนิวยอร์ก   ลอสแองเจลิส   ชิคาโก   แดลลัส   |  |  |
| 18 | แทมปา–เซนต์ปีเตอร์สเบิร์ก | 2,975,225 | แทมปา–เซนต์ปีเตอร์สเบิร์ก–เคลียร์วอเทอร์, FL MSA | ใต้ |   นครนิวยอร์ก   ลอสแองเจลิส   ชิคาโก   แดลลัส   |  |  |
| 19 | เดนเวอร์ | 2,814,330 | เดนเวอร์–ออโรรา–เลกวูด, CO MSA | ตะวันตก |   นครนิวยอร์ก   ลอสแองเจลิส   ชิคาโก   แดลลัส   |  |  |
| 20 | เซนต์หลุยส์ | 2,811,588 | เซนต์หลุยส์ MO–IL MSA | ตะวันตกกลาง |   นครนิวยอร์ก   ลอสแองเจลิส   ชิคาโก   แดลลัส   |  |  |
ตามการประมาณประชากรปี 2015 จากสำนักสำมะโนสหรัฐ